stanford-oval/wikipedia huggingface dataset:
Hinkanlampi
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 103,3 metriä mpy.
Hong Yong-jo

Hong Yong-Jo
Hong Yong-jo (s. 22. toukokuuta 1982 Pjongjang) on pohjoiskorealainen jalkapalloilija, joka edustaa Pohjois-Korean pääsarjassa pelaavaa 4.25:ta. Hong on pelipaikaltaan hyökkäävä keskikenttä. Hän on pelannut Pohjois-Korean jalkapallomaajoukkueessa.
Ura

Hong edusti vuodet 2004–2007 4.25:a. Vuonna 2007 hän siirtyi Serbian liigan FK Bežanijaan. Hän edusti seuraa vuoden, ennen kuin siirtyi venäläiseen FK Rostoviin. Rostovissa Hong pelasi kolmessa kaudessa 31 ottelua ja teki kolme maalia. Kaksi viimeisintä Rostov-kautta Hong pelasi pääsarjassa. Vuonna 2011 hän palasi takaisin kasvattajaseuransa 4.25:n riveihin.
Pohjois-Korean jalkapallomaajoukkueessa Hong debytoi jo vuonna 2002. Hän toimi maansa kapteenina vuoden 2010 MM-kisoissa. Turnauksessa Hong pelasi kaikissa Pohjois-Korean kolmessa ottelussa. Maajoukkueessa Hong on pelannut 69 ottelua ja tehnyt 22 maalia.
Käännös suomeksi
Henry Benedict Stuart

| Henry Benedict Stuart |
| --- | --- |

Henkilötiedot
Syntynyt: 11. maaliskuuta 1725 Rooma
Kuollut: 13. heinäkuuta 1807 (82 vuotta) Frascati
Henry Benedict Maria Clement Stuart (suomeksi myös Henrik Benedikt Stuart) (11. maaliskuuta 1725 Rooma – 13. heinäkuuta 1807 Frascati) oli toinen James Stuartin (1688–1766), lisänimeltään "vanhempi kruununtavoittelija" (engl.  the Old Pretender) ja Maria Klementyna Sobieskan (1702–1735) pojista. Hänen veljensä oli "nuori kruununtavoittelija" (engl. the Young Pretender, myös Bonnie Prince Charlie) Charles Edward Stuart (1720–1788). Hän oli Englannin "mainiossa vallankumouksessa" syrjäytetyn katolisen Stuart-suvun kuninkaan Jaakko II:n viimeinen laillinen jälkeläinen.
Hänen veljensä kuoltua hänen jakobiitti-kannattajansa kutsuivat häntä Ison-Britannian kuninkaaksi hallitsijanimellä Henrik IX.
Elämä

Pian syntymänsä jälkeen hänen maanpaossa ollut isänsä nimitti hänet Yorkin herttuaksi. Stuart keräsi Ranskassa joukkoja auttaakseen Skotlannissa taistellutta vanhempaa veljeään epäonnistuneen jakobiittikapinan aikana 1745–1746, mutta kapina murskattiin ennen kuin joukot ehdittiin ottaa käyttöön. Vietettyään tuloksetta useita kuukausia Dunkerquessa hän palasi Roomaan aikomuksenaan siirtyä kirkolliseen virkaan veljensä vastustuksesta huolimatta. Vuonna 1747 paavi Benedictus XIV nimitti hänet muodollisesti Yorkin kardinaaliksi 22-vuotiaana, ja seuraavan vuonna hänet vihittiin papiksi. Hänet nimitettiin välittömästi Pietarinkirkon arkkipapiksi ja pian sen jälkeen camerlengoksi. Stuart suhtautui tehtäviinsä hurskaan vakavasti, uudisti papistoa ja perusti laadukkaalla kirjastolla varustetun seminaarin. Hän oli yksi aikakauden rikkaimmista kirkonmiehistä.
Hänet vihittiin nimellisesti Korintin arkkipiispaksi vuonna 1758, ja vuosina 1761–1803 hän oli Frascatin kardinaalipiispa. Hänen veljensä kuoltua vuonna 1788 Stuart julisti olevansa "Henrik IX, Ison-Britannian, Ranskan ja Irlannin kuningas". Hän menetti omaisuutensa Napoleonin valloitettua Italian, ja vanhana ja heikkokuntoisena hän pakeni Padovaan ja sieltä Venetsiaan. Vuoden 1800 jälkeen hän selvisi Englannin kuningas Yrjö III:n hänelle myöntämällä vuosittaisella eläkkeellä. Vastineeksi tästä ystävällisyydestä Stuart testamenttasi Walesin prinssille, sittemmin Yrjö IV:lle, Jaakko II:n kruununjalokivet. Syyskuussa 1803 hänestä tuli Ostian ja Velletrin piispa ja kardinaalikollegion dekaani. Stuartin kuoltua Yrjö IV osti hänen hallussaan olleet Stuart-suvun paperit kuninkaallista kirjastoa varten. Stuart on haudattu Pietarinkirkkoon.
Hevosen sulat

| Hevosen sulat> Horse Feathers |
| --- | --- |

Ohjaaja:  Norman Z. McLeod
Käsikirjoittaja:   Bert Kalmar  Harry Ruby  S. J. Perelman  Will B. Johnstone 
Tuottaja:  Herman J. Mankiewicz
Säveltäjä:  John Leipold
Kuvaaja:  Ray June
Pääosat:   Groucho Marx  Harpo Marx  Chico Marx  Zeppo Marx  Thelma Todd  David Landau 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1932-08-1010. elokuuta 1932 (Yhdysvallat)  1978-04-2828. huhtikuuta 1978 (Suomi)  
Kesto:  64 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Hevosen sulat, myös nimellä Hevosensulat, (engl. Horse Feathers) on neljäs Marx-veljesten elokuva vuodelta 1932.
Siinä Groucho esittää Huxley Collegen rehtoria, joka poikansa (Zeppo Marx) kehotuksesta lähtee salakapakkaan etsimään jalkapallon pelaajia Huxleyn ja Darwinin välistä jalkapallo-ottelua varten. Siellä hän tormää jääkauppias Chicoon ja Harpoon, ja luulee näitä ammattijalkapalloilijoiksi. Kaiken lisäksi Zepon naisystävä (Thelma Todd) yrittää manipuloida Huxleyn ja Darwinin välistä jalkapallo-ottelua.
Roolit

| 0 | 1 | 2 |
| --- | --- | --- |
|  Groucho Marx  | … |  professori Quincey Adams Wagstaff   |
|  Harpo Marx  | … |  Pinky   |
|  Chico Marx  | … |  Baravelli   |
|  Zeppo Marx  | … |  Frank Wagstaff   |
|  Thelma Todd  | … |  Connie Bailey   |
|  David Landau  | … |  Jennings   |
Aiheesta muualla

Hevosen sulat Internet Movie Databasessa (englanniksi)
Hildburghausen (piirikunta)

Hildburghausenin piirikunta (saks. Landkreis Hildburghausen) on piirikunta Saksan Thüringenin osavaltion eteläosassa Frankenissa. Sitä ympäröivät pohjoisessa piiritön Suhlin kaupunki, koillisessa Ilm-Kreis, idässä kapea kaistale Saalfeld-Rudolstadtin piirikuntaa, idässä ja kaakossa Sonnebergin piirikunta, kaakossa ja etelässä Baijerin Coburgin piirikunta, etelässä Baijerin Haßbergen piirikunta, lounaassa Baijerin Rhön-Grabfeldin piirikunta sekä lännessä ja luoteessa Thüringenin Schmalkalden-Meiningenin piirikunta. Piirikunnan pinta-ala on 983,42 neliökilometriä ja väkiluku 63 553 asukasta. Pääkaupunki on Hildburghausen.
Paikallishallinnollisesti piiri kuuluu Lounais-Thüringenin suunnittelualueeseen ja on osa Planungsgemeinschaft Südwestthüringeniä.

Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Hildburghausen
Huittisten Säästöpankki

| Huittisten Säästöpankki |
| --- | --- |

Yritysmuoto:  säästöpankki
Perustettu:  7. huhtikuuta 1877
Toimitusjohtaja:  Toivo Alarautalahti
Kotipaikka:  Huittinen
Toimiala:  pankki
Henkilöstö:  60
Kotisivu:  saastopankki.fi
Infobox OKVirheellinen NIMI-arvo: 
Huittisten Säästöpankin sivukonttori Säkylässä.
Huittisten Säästöpankki on vuonna 1877 perustettu säästöpankki, joka toimii Satakunnan ja Lounais-Pirkanmaan alueilla. Pankin pääkonttori on Huittisissa ja sivukonttoreita sillä on lisäksi Eurassa, Porissa, Sastamalassa sekä Säkylässä.
Huittisten Säästöpankki kuuluu Säästöpankkiryhmään. Asiakkaita sillä on noin 27 000.
Huittisten Säästöpankin isännät päättivät kokouksessaan 5.3.2020 sulautumisesta Pirkanmaalla toimivan Aito Säästöpankin kanssa. Pankit liittyivät yhteen 1.6.2020. Huittisten Säästöpankin nimi muuttui Aito Säästöpankiksi ja pankin kotipaikka on Huittinen.
IEC-antenniliitin

Uros- ja naaraspuolinen IEC 169-2 -liitin
IEC-antenniliitin (IEC 169-2) tai Belling-Lee -liitin on vanhin yhä yleisessä käytössä oleva RF-liitin. Se on kehitetty Britanniassa 1920-luvun alussa ja se on vakiintunut Euroopan alueelle TV- ja radioantenniliittimeksi.
IEC-liitintä käytetään yhä laajalti siitä huolimatta että sen ominaisuudet nykyaikaisessa VHF- ja UHF-vastaanotossa eivät ole parhaat mahdolliset. Satelliittivastaanottimet käyttävät nykyään sisääntuloon tavallisimmin F-liitintä, mutta niiden TV-lähtö voi olla edelleen IEC-tyyppinen. TV- ja radioliitännät ovat erikätiset eli TV-vastaanottimessa on naarasliitin ja antennirasian TV-lähtö on urospuolinen. Radiovastaanottimen rungossa on vastaavasti urosliitin ja antennirasiassa radiota varten naarasliitin. Laitteet voidaan yhdistää antennirasiaan samanlaisilla uros-naaras -kaapeleilla.
Hiiripiikkipyrstö

| Hiiripiikkipyrstö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kanasterot Asthenes
Laji::  griseomurina
Kaksiosainen nimi
 Asthenes griseomurina  (Sclater, 1882) 
Synonyymit
 Schizoeaca griseomurina 
Katso myös
   Hiiripiikkipyrstö Wikispeciesissä   Hiiripiikkipyrstö Commonsissa 
Infobox OKNimi-testi OKIUCN-testi OK: 
Hiiripiikkipyrstö (Asthenes griseomurina) on orneeroiden heimoon kuuluva varpuslintu.
Levinneisyys

Hiiripiikkipyrstöä tavataan Ecuadorissa ja Perussa. Lajia on kuvattu melko yleiseksi, ja se on luokiteltu elinvoimaiseksi.
IEM Katowice Major 2019

IEM Katowice Major 2019 oli järjestyksessään 14. Counter-Strike: Global Offensiven major-turnaus. Se pidettiin Katowicessa Puolassa 13. helmikuuta – 3. maaliskuuta 2019.
Astralis voitti finaalissa ENCE eSportsin ja sai kolmannen major-voittonsa. Turnauksen MVP-tittelin Emil ”Magisk” Reif.
Hevosenkenkä

Hevosenkenkä on hevosen sarveisaineesta muodostuneeseen kavioon naulattava kaareva metallinen suojus, joka suojaa kaviota kulumiselta. Hevosenkengät keksittiin jo pronssikaudella. Hevosen kengittäminen mahdollistaa raskaamman työnteon ja nopeamman matkanteon etenkin kovalla maaperällä.
Nykyaikaiset hevosenkengät tehdään tyypillisesti teräksestä ja naulataan kavioon.
Kengitysseppä työssään
Nykyaikaiset hevosenkengät tehdään yleensä teräksestä tai alumiinista. Entisaikaan kengityssepät takoivat kengät alusta loppuun itse, mutta nykyään käytetään lähinnä tehdasvalmisteisia kenkiä, jotka seppä takoo lopulliseen muotoon. Jos hevonen joutuu liikkumaan liukkailla alustoilla (talvikeli, kilparatsastus nurmikentällä), kenkään kiinnitetään hokkeja antamaan lisäpitoa.
Kenkien on sovittava kooltaan ja tyypiltään hevosen kavioon ja käyttöön. Ne on myös irrotettava säännöllisin väliajoin (hevosesta ja olosuhteista riippuen noin 4–8 viikkoa) kasvaneen kavion oikeaan muotoon vuolemista varten. Samoja kenkiä voi kuitenkin käyttää useaan kertaan, jos ne yhä sopivat eivätkä ole liian kuluneita. Liian pitkiksi kasvaneet tai vääränmuotoisiksi vuollut kaviot voivat pakottaa hevosen jalkojen nivelet rasittaviin ja vahingollisiin asentoihin. Myös kenkien kiinni naulaaminen on tarkkaa työtä, koska kavion sisällä on herkästi vahingoittuvia kudoksia. Hevosen terveys, liikkumiskyky ja käyttökelpoisuus ovat hyvin pitkälti kiinni kavioiden terveydestä, joten kengitys ja vuoleminen on syytä teettää ammattinsa osaavalla kengityssepällä – tai ainakin hankkia itselleen kunnollista alan opetusta.
Hevosta ei aina ole välttämätöntä kengittää, sillä kaviot saattavat kulua sopivaan tahtiin omia aikojaankin, varsinkin jos hevonen on vähäisessä käytössä tai laidunlomalla. Yleensä kenkiä tarvitsemattomankin hevosen kaviot täytyy silti säännöllisesti vuolla. Kengitystarve riippuu lähinnä hevosyksilön kavioaineksen laadusta, maaperästä ja hevosen käytöstä. Joissakin tapauksissa kengitys on kuitenkin keino korjata hevosen rakennevioista johtuvia virheellisiä liikeratoja (jolloin hevonen esimerkiksi yhtenään kolhii jalkoja toisiinsa), pitää muuten ontuva hevonen kivuttomana tai hoitaa jalan tai kavion vammaa.
Varsa tai nuori hevonen kengitetään ensimmäistä kertaa vasta, kun se alkaa tarvita kengitystä kavion kulumisen vuoksi tai virheellisten jalka-asentojen tai liikkeiden korjaamiseksi. Ravurivarsojen opetus ja valmennus alkaa aiemmin kuin ratsujen, ja tästä syystä niitä ryhdytään kengittämään aiemmin. Kavioita kuitenkin vuollaan jo pienestä pitäen tarpeen mukaan, ja on tavallista totuttaa varsaa jo nuorena kengittämiseen nostelemalla sen kaikkia jalkoja ja koputtelemalla kavioita kengitystyökaluilla.
Hevosenkenkä onnenkaluna

Hevosenkenkä tunnetaan onnenkaluna, joka on ollut tapana ripustaa kodin seinälle. Perinteisintä on ollut ripustaa se suupuoli ylöspäin, jotta onni ei valuisi hukkaan. Hevosenkenkä kuuluu nykyaikaisiin, melko laajalle levinneisiin taikakaluihin ja onnenmerkkeihin yhdessä neliapilan, jäniksenkäpälän ja vastaavien kanssa. Yleensä hevosenkengän onnea tuovaan vaikutukseen ei ehkä suoranaisesti uskota, mutta sen aikaansaamaan onneen liittyvä uskomusperinne tunnetaan myös Suomessa. Myös suomalaiset uudenvuodentinat valetaan yleensä hevosenkengän muotoisista tinankappaleista.
Heraldiikassa Espoon kaupunginvaakunassa on sinisessä kentässä kultainen kruunattu hevosenkenkä.
Aiheesta muualla

Kuvia tai muita tiedostoja aiheesta Hevosenkenkä Wikimedia Commonsissa
Paavo Immel : Hevosen kengityksellä on vuosisatoja kestänyt kehitys takanaan. Suomen 380.000 hevosta kuluttavat vuosittain miljoonia kenkiä, Aamulehti, 23.04.1939, nro 108, s. 21, Kansalliskirjaston digitaaliset aineistot
Homoemo

"Miss Fag Hag" vuoden 2010 merenneito paraatissa Coney Islandilla.
Homoemo on nainen, jonka seksuaalinen kiinnostus kohdistuu ainoastaan tai pääasiassa homoseksuaalisiin miehiin tai joka muuten viihtyy paremmin homojen kuin heteromiesten tai toisten naisten seurassa. Helsingin sanomien vuonna 2005 haastatteleman Johannan mukaan englanninkielen fag hag -termi vastaa homoemoa, mutta on tasa-arvoisempi eikä sisällä oletusta paapomisesta.  Vastaava termi heteromiehille jotka viihtyvät mieluummin lesbojen seurassa on lesbro.
Hinjärvi

| Hinjärvi |
| --- | --- |
Valtiot:  Suomi 
Paikkakunta:  Närpiö ja Korsnäs 
Koordinaatit:  62°41′54″N, 21°19′50″E
Vesistöalue ja valuma-alueen tietoja
Laskujoki:  Hinjärvån 
Järvinumero:  83.102.1.001
Mittaustietoja
Pinnankorkeus:  17,3 m  
Rantaviiva:  35,401 km  
Pinta-ala:  7,86243 km²  
Keskisyvyys:  1,5 m 
Valuma-alue:  70 km² 
Saaria:  55 
 fiHinjärvi 
Hinjärvi , ruots. Hinjärv tai Hinjärvträsket,  on Pohjanmaalla Närpiössä ja Korsnäsissä sijaitseva järvi, joka kuuluu Selkämeren rannikkoalueeseen. Järven rantojen ja saarien nimistö on kartoissa pääasiassa ruotsinkielistä.
Maantietoa

Järven pinta-ala on 786 hehtaaria eli 7,9 neliökilometriä. Se on 6,0 kilometriä pitkä ja 3,0 kilometriä leveä. Järven ulapalla on saaria niin, että saarettomia järvenselkiä on vain etelä- ja luoteisosissa. Järvi on pyöreän muotoinen ja niemet ja lahdet ovat pieniä. Poikkeuksen tekee 1,5 kilometriä pitkä lahti Långviken, joka työntyy kaakkoisrannasta kohti koillista. Sen viereen jää yhtä pitkä niemi Skatan. Voi olla, että järvessä on suoritettu järvenlasku, koska kartoissa maanomisturajat päättyvät jo ennen rantaa järveä kiertävään rajaan, joka vaikuttaa olevan vesijättömaan raja. Ilman suoraa dokumenttia tieto on kuitenkin epävarma.
Järvessä on kartan mukaan noin 55 saarta. Suurin sarista on Storön, joka on 700 metriä pitkä ja 180 metriä leveä. Sen pinta-ala on kartan mukaan alle 8 hehtaaria . Saaren pohjois-etelä-linjassa sijaitsevat myös Aligrynnan, Aligrundet, Långracklet, Tallgrynnan, Lärärsgrynnorna, Basuln ja Furuholmen, joka on nykyään maatunut rantaan kiinni. Skatanin läheltä löytyvät isommat saaret Giftarsöarna ja Rörgrynnor. Muut saaret ovat luotomaisia pikkusaaria, joilla ei ole kartassa nimeä.
Järven rantaviivan pituus on 35 kilometriä ja sen rannat ovat paikoin kivikkoista ja soistuvaa metsämaata. Järven lähiympäristössä sijaitsee alle 10 maatilaa ja hieman haja-asutusta. Haja-asutus on keskittynyt pääasiassa kyliin ja kulmakuntiin, joita on Aspnäs, Söderbacka, Bodbacka, Viitaniemi, Kamb, Träskvik ja Söderholmen. Rantojen tuntumaan on rakennettu vain 15 vapaa-ajan asuntoa. Niille johtaa tiet yhdysteiltä 6750, 17363 ja 17327. Närpiön ja Korsnäsin välinen kuntaraja kulkee Storön kautta etelään, missä se kääntyy länteen Långvikenin kohdalla. Yli puolet eli itäpuoli kuuluu Närpiölle.
Luontoarvoja > Vedenlaatu ja säännöstely

Hinjärvi on Pohjanmaan rannikkoalueelle tyypillinen matala, metsäinen ja ruskeavetinen järvi. Ruskea vedenväri johtuu veteen liuenneesta humuksesta. Järven keskisyvyys on puolitoista metriä. Mataluuden vuoksi se on rehevöitynyt ja kesäisin se on usein yksi Suomen lämpimimmistä järvistä. Järvi myös ajoittain jäätyy talvisin pohjaan saakka, minkä vuoksi vedessä on happikatoa. Järvi onkin tyypiltään matala humusjärvi, joille tämän kaltaiset tapahtumat ovat yleisiä.
Järveä on säännöstelty vuodesta 1967 alkaen. Talvella järven vedenpintaa lasketaan, jotta kevättulvan vedet mahtuvat paremmin virtaamaan järven läpi merelle.
Luontoarvoja > Natura-alue

Järvi on Natura-2000-alue ”Hinjärvi” (FI0800059, 420 hehtaaria) on suojeltu yksityisten maanomistajien kanssa sovituilla ehdoilla. Kansalaisen karttapaikkaan on merkitty (vuonna 2018) suojelualueeksi järven eteläpää yhdessä Långvikenin kanssa. Suojelualue seuraa todennäköistä vesijättömaan rajaa. Hinjärven rannoilla on laajoja luhta-alueita ja sen alueella pesii paljon lintuja. Kaikki yleisimmät metsästetyt lintulajit löytyvät järven lähistöstä, mutta harvinaisempia lajejakin on tavattu. Linnut pesivät järven useilla luodoilla ja saarilla, joista suurin on kahdeksan hehtaarin Storön. Säännöllisiä pesimälajeja ovat mustakurkku-uikku, sinisuohaukka, laulujoutsen, kurki, pikkulokki, uivelo, suokukko, kapustarinta, luhtahuitti ja liro.
Vesistösuhteet

Järvi sijaitsee Selkämeren rannikkoaluessä (vesistöaluetunnus 83) Harrströmmin valuma-alueella (83.102). Järven vedenpinnan korkeus on 17,3 metriä  mpy (myös 17,2 metriä ).
Järvi saa pääosan vedestään omalta valuma-alueeltaan, joka sisältyy Harrströmmin valuma-alueeseen. Sen sisällä sijaitsee vain yksi järvi Risnästräsket (11 hehtaaria), joka laskee Långvikeniin Velkmossdiketiä myöten.
Hinjärvi laskee vetensä Hinjärvånia pitki Harrströminjokeen, joka yhtyy Töltträsketin peltoaukealla Tölånin jokeen. Se laskee viiden kilometrin jälkeen Harrströmmissä Harvungfjärdeniin, joka sijaitsee Itämeren Pohjanlahdella Norrgoppetissa.
Hongcun

Sijainti Kiinassa.
Näkymää kylään

Hongcun (kiin. 宏村, Hóngcūn) on kylä Anhuin maakunnassa, Kiinassa. Se on listattu yhdessä läheisen Xidin kylän kanssa Unescon maailmanperintöluetteloon kohteena "Etelä-Anhuin muinaiset kylät". Hongcun sijaitsee Huangshanin luoteisellä rinteellä.
Hongcunin perusti vuonna 1131 Han-dynastian kenraali Wang Wen yhdessä sukulaisensa Wang Yanjin kanssa. Wangin kauppiasperheen ansiosta Hongcunin kylä vaurastui ja koki kaksi suurten rikkauksien aikaa 1401–1620 ja 1796–1908. Perhe rakennutti kylään useita hienoja rakennuksia .
Kylä on järjestäytynyt härän muotoon. Läheinen kukkula (Leigang) voidaan tulkita päänä ja kaksi puuta sen päällä sarvina. Jiyinin joen ylittävät sillat ovat kuin jalat ja kylänrakennukset muodostavat härän vartalon. "Vartalon" sisällä virtaava Jiyin voidaan nähdä suolistona ja järvet mahalaukkuina.
Noin 150 asuinrakennuksen arkkitehtuuri ajoittuu Ming- ja Qing-dynastian aikaan ja sen on sanottu olevan parhaimpia esimerkkejä tuolta ajalta. Yksi kylän suurimmista asuinrakennuksista, Chenzhi, on pieni museo.
Hongcunissa kuvattiin myös osia elokuvasta Hiipivä tiikeri, piilotettu lohikäärme.
Aiheesta muualla

Wikimedia Commonsissa on kuvia tai muita tiedostoja aiheesta .
Xidi ja Hongcun China.comissa
Xidin ja Hongcunin kylät UNESCOn sivuilla
Virtual Tour
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Homogeeninen avaruus

Topologiassa avaruus  X on homogeeninen avaruus, jos jokaista paria  a,b\in X kohti on olemassa homeomorfismi  f:X\to X, jolla  f(a)=b. Esimerkiksi Hilbertin kuutio  [0,1]^{\mathbb {N} } on homogeeninen avaruus.
Homogeeninen polynomi

Matematiikassa homogeeninen polynomi on polynomi, jonka termit ovat monomeja, joiden asteet ovat samat. Esimerkiksi 
 x^{5}+2x^{3}y^{2}+9xy^{4} on homogeeninen polynomi, jonka aste on 5. Homogeenisen polynomin synonyymejä ovat algebrallinen muoto ja muoto. Homogeenista toisen asteen polynomia kutsutaan neliömuodoksi ja se voidaan esittää symmetrisen matriisin avulla. Algebrallisten muotojen teorialla on runsaasti sovelluksia sekä puhtaassa matematiikassa että teoreettisessa fysiikassa.
Hellalive

| Hellalive Machine Head |
| --- | --- | --- |

Livealbumin tiedot
 Julkaistu: 11. maaliskuuta 2003
 Tuottaja(t): Colin Richardson
 Tyylilaji: groove metal, thrash metal
 Kesto: 77.27
 Levy-yhtiö: Roadrunner Records
Machine Headin muut julkaisut
| Supercharger 2001 | Hellalive 2003 | Through the Ashes of Empires 2004 |
Hellalive on Machine Headin ensimmäinen live-levy. Hellalive julkaistiin vuonna 2003.
Kappalelista

Bulldozer – 5.01
The Blood, the Sweat, the Tears – 4.16
Ten Ton Hammer – 5.01
Old – 4.59
Crashing Around You – 5.31
Take My Scars – 5.04
I'm Your God Now – 6.22
None But My Own – 7.16
From This Day – 5.09
American High – 3.34
Nothing Left – 5.33
The Burning Red – 6.09
Davidian – 6.00
Supercharger – 7.35
Kokoonpano

Robb Flynn – laulu, kitara
Phil Demmel – kitara (kappaleet 8 ja 12)
Adam Duce – basso
Dave McClain – rummut
Ahrue Luster – kitara (kappaleet 1-7, 9-11, 13 sekä 14)
Arviot

Allmusic:
Imperiumi: 9/10
Soundi: